««Արսենալ»-ի հարձակման գիծը լի է տաղանդաշատ ֆուտբոլիստներով: Նրանց կարելի է անվանել «Ֆանտաստիկ քառյակ», սակայն, ցավոք սրտի, ոչ բոլորին կարելի է ընդգրկել մեկնարկային կազմում: Շատ բան կախված է մարզչի ընտրած մարտավարությունից և ֆուտբոլիստների դասավորությունից: Շատ հաճախ ականատես ենք լինում, որ այդ «ֆանտաստիկ քառյակ»-ից Մխիթարյանը դուրս է մնում: Մարզիչը նրան հաճախ է թողնում պահեստայինների նստարանին, երբ ֆուտբոլիստների ընտրության բազմաթիվ տարբերակներ է ունենում: